OpenLLM-France/wikimedia huggingface dataset:
# Bardo

Bardo (àrab: باردو, Bārdaw o Bārdū; francès: Le Bardo), també coneguda com el Bardo, és una ciutat de Tunísia a la governació de Tunis, a l'oest d'aquesta ciutat, amb la qual, de fet, està unida. Té 70.244 habitants (2004). El Bardo és seu d'una delegació de la governació, amb 74.500 habitants.

## Etimologia

El seu nom deriva del castellà i voldria dir ‘jardí tancat’, i el va agafar durant la dominació espanyola de Tunis al segle xvi.

## Història

Al Bardo hi havia una residència reial hàfsida, construïda vers el 1420 per Abu-Faris, que estava envoltada de parcs i pavellons.
Al segle xvii, els beis s'hi van establir de manera permanent, però no fou fins al segle xviii quan va esdevenir, de fet, la capital del país. Modernament, les dues cambres del parlament nacional tenen la seu en aquest municipi.
El Museu Nacional del Bardo, establert el 1882, és a l'antic palau del bei.
A poca distància, a l'oest, es troba l'antiga residència del bei de Ksar Saïd, on es va signar el tractat del 12 de maig de 1881, que va establir el protectorat francès.

## Administració

Com a delegació o mutamadiyya, duu el codi geogràfic 11 60 (ISO 3166-2:TN-12) i està dividida en catorze sectors o imades:
* Le Bardo (11 60 51)
* Le Bardo Nord (11 60 52)
* Le Bardo Sud (11 60 53)
* El Hadika (11 60 54)
* Bou-Choucha (11 60 55)
* Bonne Residence (11 60 56)
* Khaznadar (11 60 57)
* El Fath (11 60 58)
* Ksar-Saïd (11 60 59)
* Ksar-Saïd II (11 60 60)
* El Bassatine (11 60 61)
* Es-Säada (11 60 62)
* Ksar-El Bortal (11 60 63)
* Ibn Sina (11 60 64)
Al mateix temps, forma una municipalitat o baladiyya (codi geogràfic 11 12), dividida en tres circumscripcions o dàïres:
* Le Bardo (11 12 11)
* Ksar-Saïd (11 12 12)
* El Hadayak (11 12 13)

## Vegeu també

* Museu del Bardo

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 31-37. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 131-132. ISSN: 1737-7838 [Consulta: 18 agost 2021].

## Enllaços externs

* Bardo - Lloc web oficial
# Tungurahua

* Per a altres significats, vegeu «Tungurahua (desambiguació)».
El Tungurahua és un volcà actiu de l'Equador de 5.020 m d'altitud situat al costat de la ciutat de Baños. Domina un dels accessos tradicionals a la selva amazònica seguint el riu Pastaza. És un dels volcans més actius de l'Equador, amb erupcions cada 70-100 anys. Hi ha erupcions registrades des de la conquesta espanyola.
L'estudi de les capes de cendra volcànica dipositades als llacs del Parc Nacional El Cajas mostra que hi va haver erupcions importants fa 3.034±621, 2.027±41, 1.557±177, 733±112 anys.
El 1999 va començar un període eruptiu modern, amb alts i baixos d'activitat, que continua fins ara i que va obligar a evacuar una bona part de pobles de la província de Tungurahua els anys 1999, 2003, 2010 i 2015 monitorat per Geofísica Institut l'Escuela Politécnica Nacional.
El seu nom pot ser que derivi dels mots quítxues tunguri 'gola' i rawa 'foc'. Tungurahua també és conegut com "El Gegant Negre", i en la mitologia indígena local suposadament es coneix com "Mare Tungurahua".

## Referències

* ↑ «Tungurahua». Smithosian Institution. [Consulta: 7 abril 2024].
* ↑ «Tungurahua Volcano in Ecuador» (en anglès). NASA Earth Observatory, 26-06-2006. [Consulta: 7 abril 2024].
* ↑ Avilés, Efren. «Volcán Tungurahua» (en castellà). enciclopediadelecuador.com, 02-04-2016. [Consulta: 6 abril 2024].
* ↑ Arcusa, Stephanie H.; Schneider, Tobias; Mosquera, Pablo V.; Vogel, Hendrik; Kaufman, Darrell «Late Holocene tephrostratigraphy from Cajas National Park, southern Ecuador» (en anglès). Andean Geology, 47, 3, 30-09-2020, pàg. 508–528. DOI: 10.5027/andgeoV47n3-3301. ISSN: 0718-7106.
* ↑ «In the shadow of the Tungurahua volcano» (en anglès). BBC News, 07-09-2006.
* ↑ Lyons, Barry «"Taita Chimborazo and Mama Tungurahua": A Quichua Song, a Fieldwork Story» (en anglès). Anthropology and Humanism, 24, 1, 01-06-1999, pàg. 32–46. DOI: 10.1525/ahu.1999.24.1.32. ISSN: 1559-9167.

## Enllaços externs

* Informació sobre el Tungurahua de l'Institut Geofísic de l'Equador Arxivat 2010-09-30 a Wayback Machine. (castellà)
# Nebo (Gal·les)

Nebo és un poblet que pertany al districte censal de Llanllyfni, en el comtat de Gwynedd, a Gal·les. Per dessobre el poble, en un turó a 297 m d'alçada, s'alça des dels anys seixanta una antena repetidora de ràdio i televisió que cobreix no tan sols la majoria de la vall de Nantlle (Dyffryn Nantlle), sinó la península de Llŷn, la comarca de Eifionydd i la part costanera d'Ardudwy.
Nebo és una petita zona residencial, amb una escola primària amb uns vint-i-cinc alumnes, compartida amb el llogarret veí de Nasareth (oberta el 1873 i actualment amenaçada de tancament). L'església (1861-1981) i l'oficina de correus s'han tancat modernament i els locals han estat dedicats a altres menesters. L'àrea de jocs i el camp de futbol permeten celebrar els actes de l'escola i del poble, i un club juvenil es reuneix en la Sala Comunitària sobre l'escola. La població és majoritàriament gal·loparlant.
El poble és un dels punts d'accés per fer excursions a la serra de Nantlle, situada a poca distància al sud-est. Un servei d'autobús uneix Nebo amb Caernarfon. El codi postal és el LL54, i el prefix telefònic, el 1286.

## Referències

* ↑ «Friends of “YSGOL NEBO”».
* ↑ «The Official Nantlle Valley Website > Nebo and Nasareth Village History > Nebo Chapel».
* ↑ «Services in our community».

## Enllaços externs

* Plana de la Vall del Nantlle (Dyffrin Nantlle) que recull informacions sobre el poble (gal·lès)(anglès)
# Edmond Laguerre

Edmond Nicolas Laguerre (Bar-le-Duc, 9 d'abril de 1834 – Bar-le-Duc, 14 d'agost de 1886) fou un matemàtic francès, membre de l'Acadèmia Francesa (1885). Treballà principalment en els camps de la geometria i l'anàlisi complexa. També investigà en polinomis ortogonals (com amb els polinomis de Laguerre). El mètode de Laguerre és un algorisme per a trobar zeros de funcions adaptat a polinomis. Va posar les bases d'una geometria d'esferes orientades (geometria de Laguerre i pla de Laguerre), incloent la transformació de Laguerre o transformació per direccions recíproques.

## Vegeu també

* Desigualtat de Laguerre-Samuelson

## Referències

* ↑ «LAGUERRE, Edmond Nicolas». A: The New International Encyclopaedia. vol. 13. 2a edició, 1918, p. 468–469.

## Bibliografia

* Rouché, Eugène «Edmond Laguerre, sa vie et ses travaux» (en (francès)). Nouvelles Annales de Mathématiques, Vol. 6, 1887, pàg. 105-173.
* Roy, Ranjan. «18.8 Laguerre and Polya on Simmetric Functions». A: Sources in the Development of Mathematics (en (anglès)). Cambridge University Press, 2011. ISBN 978-0-521-11470-7.

## Enllaços externs

* O'Connor, John J.; Robertson, Edmund F. «Edmond Laguerre» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Berndopf, Michael. «Laguerre, Edmond Nicolas». Complete Dictionary of Scientific Biography, 2008. [Consulta: 5 juny 2017].
# 583
## Esdeveniments

* Sevilla (Bètica): El rei visigot Leovigild pren la ciutat i acaba amb la rebel·lió que havia encapçalat el seu fill Ermenegild.
* Regne dels sueus: Eboric succeeix el seu pare mort Miró com a rei dels sueus.

## Naixements

* La Meca (Aràbia): Abu-Ubayda ibn al-Jarrah, un dels deu sahaba principals del profeta Mahoma. (m. 639).

## Necrològiques

* Sevilla (Bètica): Miró, rei dels sueus.

## Referències

* ↑ Asenjo, Julio Alonso. La Tragedia de San Hermenegildo y otras obras del Teatro Español de Colegio (2 vols.) (en castellà). Universitat de València, 1995. ISBN 978-84-370-2050-1.
* 1 2 The New Cambridge medieval history.. vol. 1. Cambridge [England]: Cambridge University Press, 1995-2005, p. 189. ISBN 0-521-36291-1.
* ↑ «Abū ʿUbayda b. al-Jarrāḥ» (en anglès). Encyclopaedia of Islam, THREE. DOI: 10.1163/1573-3912_ei3_sim_0036..
# Barraca de la zona del Mas de la Fam II

La Barraca de la zona del Mas de la Fam II és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

Barraca de planta circular, obrada en desnivell, la seva coberta presenta un indici de casella, però sense concretar. El seu portal està rematat per lloses col·locades en angle. La seva orientació és Sud.
A l'interior hi veurem una falsa cúpula tapada amb una llosa, a una alçada de 3'40m. Hi veurem també una menjadora i una fornícula.
La seva cambra és també circular, amb un diàmetre de 2'335m.

## Referències

* 1 2 3 «Barraca de la zona del Mas de la Fam II». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# WebKit

WebKit és un motor de renderització web desenvolupat per Apple, Google i Adobe entre molts altres. És el motor utilitzat per Safari, iOS, Amazon Kindle, i anteriorment per Google Chrome i Android. El novembre de 2012 tenia una quota de mercat de més del 40%. WebKit fou desenvolupat com un fork de les llibreries KHTML i KJS, totes dues parts del projecte de programari lliure KDE.

## Vegeu també

* Darwin

## Referències

* ↑ http://trac.webkit.org/wiki/WebKit%20Team Arxivat 2020-02-20 a Wayback Machine. Webkit Team
* ↑ «Blink: A rendering engine for the Chromium project». The Chromium Blog.
* ↑ «StatCounter». StatCounter. [Consulta: 13 desembre 2012].
* ↑ «The WebKit Open Source Project». Arxivat de l'original el 2022-05-03. [Consulta: 7 abril 2012].

## Enllaços externs

* Web oficial
# Livia de vectigalibus

La lex Livia de vectigalibus va ser una llei romana establerta a proposta del tribú de la plebs Marc Livi Drus. Aquesta llei es va aprovar. Ordenava dispensar als plebeus necessitats de les vectigàlies (taxes) degudes en virtut de la llei Sempronia agraria.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 109 [Consulta: 1r maig 2022].
# Bartosz Warchoł

Bartosz Warchoł (16 de gener de 1992) és un ciclista polonès, professional des del 2015 i actualment a l'equip Team Hurom.

## Palmarès

* 2014
** Vencedor d'una etapa a la Carpathia Couriers Path
* 2015
** 1r a la Visegrad 4 Bicycle Race-GP Polski Via Odra

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Nebo (Illinois)

Nebo és una població dels Estats Units a l'estat d'Illinois. Segons el cens del 2000 tenia 408 habitants.

## Demografia

Segons el cens del 2000, Nebo tenia 408 habitants, 159 habitatges, i 109 famílies. La densitat de població era de 375,1 habitants/km².
Dels 159 habitatges en un 37,7% hi vivien nens de menys de 18 anys, en un 48,4% hi vivien parelles casades, en un 11,3% dones solteres, i en un 31,4% no eren unitats familiars. En el 27,7% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,6% tenia menys de 18 anys, un 8,1% entre 18 i 24, un 25,2% entre 25 i 44, un 23,3% de 45 a 60 i un 12,7% 65 anys o més.
L'edat mediana era de 35 anys. Per cada 100 dones de 18 o més anys hi havia 103,6 homes.
La renda mediana per habitatge era de 29.000 $ i la renda mediana per família de 31.125 $. Els homes tenien una renda mediana de 30.795 $ mentre que les dones 15.000 $. La renda per capita de la població era de 12.468 $. Aproximadament el 20,5% de les famílies i el 20,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nebo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Nebo». American Fact Finder. Oficina del Cens dels Estats Units, 12-01-2010.
# Catàleg Ross

El Catàleg Ross és un catàleg estel·lar realitzat per l'astrònom Frank Elmore Ross a la primera meitat del segle xx, al llarg d'un període que s'estén de 1925 a 1939. Aquest catàleg conté 1.094 estels amb un moviment propi elevat, caracteritzant així estels relativament propers al sistema solar.

## Exemples d'estels coneguts pel seu nombre Ross

Algunes dels estels més propers al sistema solar són comunament conegudes pel seu nombre de Catàleg Ross. Algunes d'elles són: Ross 154, Ross 248, Ross 128, Ross 614 o Ross 619.

## Referències

* ↑ «Dictionary of Nomenclature of Celestial Objects» (en anglés). Centre de Dades astronòmiques d'Estrasburg. [Consulta: 21 gener 2021].
# El maleficio 2: Los enviados del infierno

El maleficio 2: Los enviados del infierno és una pel·lícula de terror sobrenatural mexicana produïda per Televicine S.A. de C.V. i dirigida per Raúl Araiza. És una seqüela de la telenovel·la El maleficio. És protagonitzada per Ernesto Alonso, Eduardo Yáñez i Lucía Méndez.

## Argument

Enrique de Martino vol localitzar l'embruixat Gabriel i trobar la caixa de Rossetel, però quan està mort es dirigeix cap al seu nebot Abel, que li informa que la caixa es troba en una galeria i li diu que quan va acabar de pintar va perdre la vista, així que creu que Gabriel té poders sobrenaturals. Un mestre de Gabriel intenta prevenir Enrique. Això coneix Marcela, germana de Gabriel, i fascinana s'enamora d’ell. Li explica que la mare de Gabriel va ser impregnada per un desconegut i que el va donar a llum, va morir.

## Repartiment

* Ernesto Alonso - Enrique de Martino
* Lucía Méndez - Marcela
* Eduardo Yáñez - Professor Andrés
* Manuel Ojeda - Abel Romo
* Juan Carlos Ruiz - Guillermo
* María Teresa Rivas - Tia
* Alejandro Camacho - David
* Antonio Monsell - Gabriel
* Maria Zarattini - Ornella

## Premis i nominacions

| Premi | Categoria | Nominat | Resultat |
| XXIX edició dels Premis Ariel |
| XXIX edició dels Premis Ariel | Millor banda sonora | Guillermo Méndez Guiú | Guanyador |
| XXIX edició dels Premis Ariel | Millor fotografia | José Ortiz Ramos | Nominat |

## Referències

* ↑ Filmaffinity. «Los enviados del infierno (El maleficio 2)» (en spanish). [Consulta: 28 agost 2014].
* ↑ Televisa. «El Maleficio, telenovela de terror» (en spanish). Arxivat de l'original el 5 de maig 2017. [Consulta: 28 agost 2014].
* 1 2 3 «Awards of El Maleficio 2» (en spanish). IMDb. [Consulta: 28 agost 2014].

## Enllaços externs

* El maleficio 2: Los enviados del infierno a YouTube
# Barraca de la plana de la Graiera 1

La Barraca de la plana de la Graiera 1 és una obra de Calafell (Baix Penedès) protegida com a Bé Cultural d'Interès Local.

## Descripció

Es tracta d'una edificació de planta quadrangular amb un sol espai interior. La porta d'entrada, que és situada al costat esquerre de la cara sud, és de forma rectangular i té una llinda formada per una llosa plana. Ha perdut pràcticament la totalitat de la coberta i una part important del murs nord.
Els murs i la volta són fets amb peces irregulars de pedra unides en sec amb l'ajut de falques, també de pedra, de dimensions més petites. Els murs tenen un rebliment de pedruscall.

## Referències

* 1 2 «Barraca de la plana de la Graiera 1». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# WebCopier

WebCopier és un arxivador de llocs web per a Windows, Linux i Apple Macintosh desenvolupat per l'empresa estatunidenca Maximum Soft.
Explora llocs web i els emmagatzema localment per a la seva posterior consulta sense connexió. Això permet tenir còpies locals a l'ordinador de llocs web sencers i visualitzar-los sense necessitat d'estar connectats a Internet. D'aquesta manera, es pot baixar parts de diaris electrònics, documents o informació en general i llegir-la una vegada desconnectats d'Internet. Era una eina molt útil quan no existien tarifes planes de connexió a Internet.
Fou traduït al català per Softcatalà, però ja no s'actualitza.
Actualment, aquest producte, en la seva versió bàsica, es troba disponible a la web en una versió de prova de 15 dies i, en la seva versió completa, al preu de 30 $.
La traducció catalana d'aquest producte tengué bastant d'ús gràcies a la seva gratuïtat, a la traducció que en feu Softcatalà i a la posterior inclusió en diversos reculls en cd de programari en català.

## Referències

* 1 2 3 Corp., MaximumSoft. «MaximumSoft :: Home». [Consulta: 19 desembre 2017].
* ↑ «WebCopier - Wiki de Softcatalà». Arxivat de l'original el 2017-12-22. [Consulta: 19 desembre 2017].
* ↑ associats, Partal, Maresma i «Softcatala presenta el Webcopier 2.1 en catala». VilaWeb.cat.
* ↑ Teixidó, Josep-Enric. «Programes en català». Arxivat de l'original el 2011-01-21. [Consulta: 19 desembre 2017].
* ↑ «XTEC. Escola oberta. Educació Especial». [Consulta: 19 desembre 2017].
* ↑ «Aplicació didàctica de la informàtica a la formació de persones adultes. Mòdul 5. Pràctica 1.». Arxivat de l'original el 2016-03-05. [Consulta: 19 desembre 2017].
* ↑ «| CursWiki2_P1_DocumentarCD» (en anglès). [Consulta: 19 desembre 2017].
# Bartosz Kapustka

Bartosz Kapustka (Tarnów, Polònia, 23 de desembre de 1996) és un futbolista internacional polonès. Juga de extrem i el seu equip actual és el Cracovia Kraków de l'Ekstraklasa de Polònia.

## Selecció nacional

Va debutar amb la selecció de futbol de Polònia el 7 de setembre de 2015 en un partit contra Gibraltar que va finalitzar amb un resultat de 8-1 a favor del conjunt polonès en la classificació per l'Eurocopa 2016.

### Gols internacionals

| # | Data | Estadi | Oponent | Gol | Resultat | Competició |
| 1 | 7 de setembre de 2015 | Estadi Nacional, Varsòvia, Polònia | Gibraltar | 8–0 | 8-1 | Classificació per l'Eurocopa 2016 |
| 2 | 13 de novembre de 2015 | Estadi Nacional, Varsòvia, Polònia | Islàndia | 2–1 | 4-2 | Amistós |

## Clubs

| Club | País | Any |
| Cracovia Kraków | Polònia | 2012 - |

### Estadístiques

    Actualitzat l'11 de juny de 2016.
| Club | Temporada | Divisió | Lliga | Lliga | Copa | Copa | Europa | Europa | Total | Total |
| Club | Temporada | Divisió | Partits | Gols | Partits | Gols | Partits | Gols | Partits | Gols |
| Cracovia Kraków | 2012/13 | Ekstraklasa | 0 | 0 | 0 | 0 | – | – | 0 | 0 |
| Cracovia Kraków | 2013/14 | Ekstraklasa | 2 | 0 | 0 | 0 | – | – | 2 | 0 |
| Cracovia Kraków | 2014/15 | Ekstraklasa | 23 | 2 | 3 | 1 | – | – | 26 | 3 |
| Cracovia Kraków | 2015/16 | Ekstraklasa | 33 | 4 | 2 | 1 | – | – | 35 | 5 |
| Total | Total | Total | 58 | 6 | 5 | 2 | 0 | 0 | 63 | 8 |

## Referències

* ↑ «Updated squads for 2017/18 Premier League confirmed». Premier League, 02-02-2018. [Consulta: 11 febrer 2018].
* ↑ Error: hi ha títol o url, però calen tots dos paràmetres.«» (en polonès). Gazeta Krakowska, 07-09-2015. [Consulta: 10 octubre 2015].

## Enllaços externs

* Fitxa del jugador en footballdatabase
* Fitxa del jugador en national football teams (anglès)
# Mónica García

«Mónica García» té aquests significats:
* Mónica García Prieto (Badajoz, 1974) periodista espanyola.
* Mónica García Gómez (Madrid, 1974) política de Podemos i Més País, ministra de Sanitat al tercer govern de Pedro Sánchez.
* Mónica García Pérez (Agolada, 1966) actriu gallega.
# Catàleg Shapley-Ames

El catàleg Shapley-Ames (Shapley-Ames Catalog of Bright Galaxies) és un catàleg astronòmic de galàxies, publicat per primera vegada el 1932 i que reuneix 1.249 objectes d'una magnitud aparent superior a 13,2. Va ser creat per Harlow Shapley i Adelaide Ames. Van identificar 1.189 objectes basats en el Nou Catàleg General (New General Catalogue) i 48 objectes bastas en el Catàleg Índex (Index Catalogue).
El catàleg conté la posició, la brillantor, la mida i la Seqüència de Hubble de les galàxies entrades. S'utilitza com una referència pels astrònoms per determinar el desplaçament cap al vermell i el tipus d'algunes galàxies. Aquesta obra és considerada una obra emblemàtica de la carrera de Shapley.

## Història

Shapley i Ames van començar un estudi de totes les galàxies "properes" el 1926.
Una de les troballes importants de la investigació és que les galàxies no estan distribuïdes uniformement (n'hi ha més a l'hemisferi nord que a l'hemisferi sud), el que és contrari a la hipòtesi isotròpica ·. La investigació també mostra que el cúmul de la Verge s'estén més del que es pensava.
Shapley i Ames, per tant, van crear una nova jerarquia de clústers anomenada supercúmul, que és un grup de cúmuls de galàxies i van anomenar aquest cúmul de la Verge de l'hemisferi nord com el supercúmul local.

## Catàleg Shapley-Ames revisat

L'any 1981 Allan Sandage i Gustav Tammann van publicar el catàleg actualitzat amb el nom Revised Shapley-Ames Catalog (RSA).
Es va mantenir la llista original de galàxies, amb l'excepció de tres objectes que ja no eren considerats galàxies. La informació sobre les 1246 galàxies individuals s'ha actualitzat i s'ha ampliat considerablement.

## Referències

* ↑ Springer. The New Cosmos (en anglès), 1 de gener de 2001, p. 402. ISBN 978-3-540-67877-9.
* ↑ Steinicke. Cambridge University Press. Observing and Cataloguing Nebulae and Star Clusters (en anglès), 1 de gener de 2001, p. 467. ISBN 978-1-139-49010-8.
* 1 2 Allan Sandage. «Centennial History of the Carnegie Institution of Washington». A: Cambridge University Press. The Mount Wilson Observatory (en anglès). 1, 2004, p. 491–492. ISBN 978-0-521-83078-2.
* ↑ van den Bergh, 2011, p. 2.
* 1 2 A. Vera i G. Rubin. Springer. Bright Galaxies, Dark Matters (en anglès), 1997, p. 89. ISBN 978-1-56396-231-8.
* ↑ van den Bergh, 2011, p. 3.
* ↑ Ronald Newbold Bracewell. Stanford University Press. Paris Symposium on Radio Astronomy, Held from 30 July to 6 August 1958 (en anglès), 1 de gener de 1959, p. 351–. ISBN 978-0-8047-0571-4.
* ↑ Wolfgang Steinicke. Springer. Galaxies and How to Observe Them (en anglès), 2007, p. 45. ISBN 978-1-85233-752-0.

## Bibliografia

* van den Bergh, Sidney «Hubble and Shapley - Two Early Giants of Observational Cosmology» (PDF) (en anglès). arXiv.org, 11-10-2011, pàg. 1-4.